Վրաստանի արևմտյան ուղղվածությունը, կարծես, ոչ մի կասկած չի հարուցում: Մանավանդ հիմա, երբ երկիրը մտել է ՆԱՏՕ-ի հետ բանակցությունների նոր փուլ, որտեղ քննարկվում է հյուսիսատլանտյան դաշինքին Վրաստանի անդամակցության խորացումն առանց Աբխազիայի և Հարավային Օսիայի: Նշված միավորների հարցը թողնվում է հետագային, երբ կվերականգնվի Վրաստանի տարածքային ամբողջականությունը: ՆԱՏՕ-ն դա մեկնաբանում է Ռուսաստան-Վրաստան նոր կոնֆլիկտ չհրահրելու անհրաժեշտությամբ: Իմիջիայլոց, սա շատ ուսուցողական պահ է Ուկրաինայի, ինչու ոչ, նաև Ադրբեջանի համար, որոնք ամեն անգամ հայտարարում են իրենց տարածքային ամբողջականության խախտման մասին: